Lav et referat af nedenstående tekst:

Tekst:
Der er ikke noget, der er så skidt, at det ikke er godt for noget. Førnævnte virker til at være Flemming Møller Mortensens (S) tilgang til, at han ikke blev genudpeget som minister af Mette Frederiksen (S) torsdag formiddag. I den forrige regering var han minister for udviklingssamarbejde og minister for nordisk samarbejde. Nu skal han tilbage i Folketinget, og det ser han frem til. - Jeg glæder mig til at komme i Folketinget igen og forhåbentligt komme til at arbejde med nogle emner, som er hverdagsudfordringer og problemer for nordjyderne, og hvor vi skal bygge noget op, som ikke er tilstrækkeligt godt i dag, siger Flemming Møller Mortensen. Video: - Det var fuldstændig forudsigeligt Dog lægger den forhenværende minister heller ikke skjul på, at endnu en periode som minister havde været interessant. - Jeg ville gerne være fortsat som minister. Det har været to fantastiske år, men jeg har det også sådan, at nu hvor vi har fået en bred regering hen over midten, så var det jo fuldstændig forudsigeligt, at Socialdemokratiet skulle af med en masse ministerposter. - Jeg havde på forhånd vurderet, at min chance for at fortsætte som minister ikke var særlig stor, siger han.

Referat:
Det var en afklaret Flemming Møller Mortensen (S), som TV2 Nord talte med torsdag aften.